Fotografia digitale

A Fotografia digitale a l'è unna tecnologia che a permette de registrä de inmagine pe mezzo de sensori elettronici.
 Differensa fra fotografia digitâle e fotografia tradisionâle 
Inta fotografia tradisionâle existe un elemento senscibile rapprezentou dä pellicola. Inte a foto digitâle no existe de pelìcola, e a-o sö posto gh'è un atro elemento che o regögge e o trattegne l'inmagine: questo elemento o l'è o CCD (acronimo pe e parolle ingleixi Charge Coupled Device). In ta pellicola i alogenuri unna votta imprescionæ no son in graddo de tornä ao stato inisiale, mentre i elementi senscibili do CCD pöan ritornä in te un stato de no-eccitasion, e esse in graddo de registrä de növe inmagine.

 Funsionamento 
O CCD o l'è composto da milioin de elementi che, razzunti dä lüxe, reagiscen. Questi elementi son pozisionæ in moddo da componne unna griglia rettangolare. A lüxe a passa attraverso l' obiettivo de l'apparecchio fotografico e a razzunze o CCD, che o a converte in càreghe elettriche. A segunda de l'intensitæ dä lüxe queste càreghe varien o potensiale. I elementi do Ccd son in siliçio e se pöen paragonä ai alogenuri d'argento da pelicola tradisionale. Ao momento do scatto da fotografia e càreghe presenti in sce o CCD vegnen trasmisse a un convertitô analogico-digitale che o trasforma i segnali in nümeri (dati digitali) e o i spedisce a unna memoia RAM (Random Access Memory). Da questa memoia i dati se pöen inviä in sce un supporto (scheda, hard disk, ecc.) e pöen esse convertî in inmagine zà in scio schermo (display) da macchina fotografica.

 Âtri progètti 

Categorîa:Fotografîa
Categorîa:Informatica